Pham Van Dong
Pham Van Dong var ledende medlem af det vietnamesiske kommunistparti og medstifter af Viet Minh i 1941.
Pham Van Dong blev under Vietnamkrigen anset som en af de mest magtfulde personer i Nordvietnam og en af Ho Chi Minhs nærmeste medarbejdere. Han stod i spidsen for Vietnams delegation ved Genèveforhandlingerne i 1954 og blev samme år udnævnt til udenrigsminister. I 1955 blev han udnævnt til premierminister – en post, han besad til 1976. Dong deltog også i de endelige fredsforhandlinger med USA i 1973 og var kendt som en pragmatisk forhandlingsleder.